

ANUNȚ
privind organizarea consultării publice a proiectului de decizie
[bookmark: _Hlk50386378][bookmark: _Hlk238130820] 	Direcția Generală Învățământ Cantemir inițiază, la data de 17 septembrie 2026, ora 10.00, în incinta Direcției Generale Învățământ, sala de ședință, et. V și în format online, accesând link-ul https://meet.google.com/hts-dchz-rgw?pli=1&authuser=0  consultarea publică a proiectului de decizie „Cu privire la aprobarea Planului managerial al Direcției Generale Învățământ Cantemir pentru anul de studii 2026-2027”, proiect care urmează a fi examinat în ședința ordinară a consiliului raional din 00.09.2026.	
 	Scopul proiectului constă în aprobarea de către Consiliul raional în ședința ordinară din 00.09.2026 a Planului managerial al DGÎ Cantemir pentru anul de studii 2026-2027, document de planificare managerială care stabilește direcțiile prioritare de activitate, obiectivele, acțiunile și rezultatele preconizate pentru dezvoltarea și eficientizarea sistemului educațional din raion.
 	Necesitatea elaborării și adoptării proiectului de decizie sunt determinate de necesitatea asigurării unei planificări manageriale unitare, coerente și orientate spre rezultate a activității Direcției Generale Învățământ Cantemir pentru anul de studii 2026-2027. 	
Prevederile de bază ale proiectului sunt:
1. Se ia act de nota cu privire la elaborarea Planului managerial al Direcției Generale Învățământ Cantemir pentru anul de studii 2026-2027, prezentată de dna Tatiana CECHIR, șefă direcția generală învățământ (se anexează).
2. Se aprobă Planul managerial al Direcției Generale Învățământ Cantemir pentru anul de studii 2026-2027, anexa 1.
3. Se stabilesc DGÎ Cantemir următoarele sarcini prioritare pentru anul de studii 2025–2026:
-realizarea integrală a Planului managerial pentru anul de studii 2026–2027, aprobat în modul stabilit;
-monitorizarea implementării standardelor de calitate educațională și a curriculei naționale;
-consolidarea activităților de sprijin pentru cadrele didactice, inclusiv prin formare profesională continuă;
-extinderea programelor educaționale extracurriculare și de incluziune socială a copiilor;
-îmbunătățirea condițiilor de securitate și sănătate în instituțiile de învățământ;
-asigurarea transparenței în procesul decizional și consolidarea parteneriatelor cu comunitatea și autoritățile locale.
	Beneficiarii proiectului de decizie sunt autoritățile publice, cadrele didactice din raion, Direcția Generală Învățământ Cantemir și subdiviziunile acesteia, comunitatea școlară, părinții elevilor, societatea. 	
          Rezultatele scontate ca urmare a implementării deciziei supuse consultării publice sunt 
stabilirea priorităților menite să asigure un cadru stimulativ, propice desfăşurării unui învăţământ de calitate prin valorificarea superioară a propriilor resurse umane şi materiale în anul de studii 2026-2027 și consolidarea răspunderii manageriale pentru gestionarea optimă a resurselor conform obiectivelor entității publice.
	Impactul estimat al proiectului de decizie constă în creșterea eficienței managementului educațional, prin planificarea și coordonarea sistematică a activităților Direcției Generale Învățământ; îmbunătățirea procesului de monitorizare și evaluare a rezultatelor instituțiilor de învățământ; creșterea calității procesului educațional și a nivelului de performanță școlară a elevilor.
	Proiectul de decizie cu privire la aprobarea Planului managerial al Direcției Generale Învățământ Cantemir pentru anul de studii 2026-2027 este elaborat în baza rezultatelor evaluării factorilor care au generat realizarea obiectivelor Planului managerial al DGÎ în anul de studii 2026-2027 și este în conformitate cu prevederile art. 43 (2) din Legea privind administrația publică locală nr. 436-XVI din 28.12.2006, art.141 din Codul Educației al Republicii Moldova nr. 152 din 17.07.2014.	
           Recomandările pe marginea proiectului de decizie, supus consultării publice, pot fi expediate până la data de 16.09.2026, la adresa de e-mail di.cantemir@gmail.com, la numărul de telefon 027322777 sau pe adresa sediului Direcției Generale Învățământ Cantemir.	
 	Proiectul deciziei „Cu privire la aprobarea Planului managerial al Direcției Generale Învățământ Cantemir pentru anul de studii 2026-2027” , nota de fundamentare și proiectul Planului managerial sunt disponibile pe pagina web oficială http://cantemiredu.md/transparenta-decizionala/ sau la sediul Direcției Generale Învățământ Cantemir, situat pe adresa str. Trandafirilor 2.

                                                    D E C I Z I E                              PROIECT
nr. 06/          	    din 00.09.2026
or. Cantemir

[bookmark: _Hlk208832153]    Cu privire la aprobarea Planului managerial al 
Direcției Generale Învățământ Cantemir pentru anul de studii 2026-2027

[bookmark: _Hlk81983901][bookmark: _Hlk112682211][bookmark: _Hlk167223031][bookmark: _Hlk173747504] 	În temeiul art. 43 (2) din Legea privind administrația publică locală nr. 436-XVI din 28.12.2006, art.141 din Codul Educației al Republicii Moldova nr. 152 din 17.07.2014, Regulamentului de organizare și funcționare a Direcției Generale Învățământ Cantemmir, aprobat prin Decizia Consiliului raional Cantemir nr. 04/09 din 29.12.2023, avizele comisiei consultative de specialitate probleme sociale: învăţământ, cultură, turism, protecţie socială, sănătate publică, muncă și sport, comisiei consultative de specialitate drept, disciplină și culte, Consiliul Raional  
D E C I D E:
1. [bookmark: _Hlk81818818]Se ia act de nota cu privire la elaborarea Planului managerial al Direcției Generale Învățământ Cantemir pentru anul de studii 2026-2027, prezentată de dna Tatiana CECHIR, șefă direcția generală învățământ (se anexează).
2. [bookmark: _Hlk208918400][bookmark: _Hlk208918383]Se aprobă Planul managerial al Direcției Generale Învățământ Cantemir pentru anul de studii 2026-2027, anexa 1.
3. Se stabilesc Direcției Generale Învățământ Cantemir următoarele sarcini prioritare pentru anul de studii 2025–2026:
· realizarea integrală a Planului managerial pentru anul de studii 2026–2027, aprobat în modul stabilit;
· monitorizarea implementării standardelor de calitate educațională și a curriculei naționale;
· consolidarea activităților de sprijin pentru cadrele didactice, inclusiv prin formare profesională continuă;
· extinderea programelor educaționale extracurriculare și de incluziune socială a copiilor;
· îmbunătățirea condițiilor de securitate și sănătate în instituțiile de învățământ;
· asigurarea transparenței în procesul decizional și consolidarea parteneriatelor cu comunitatea și autoritățile locale.
4. Decizia în cauză se aduce la cunoștința factorilor interesați și publicului în termen de 10 zile prin înmânare, expediere, afișare pe panoul informativ, publicarea pe pagina web a Consiliului raional și în Registrul de stat al actelor locale. 
5. Executarea prezentei decizii se pune în sarcina dnei Tatiana CECHIR, șefă DGÎ.
6. Controlul şi monitorizarea executării prezentei decizii se pune în sarcina preşedintelui raionului, comisiei consultative de specialitate probleme sociale: învăţământ, cultură, turism, protecţie socială, sănătate publică, muncă și sport, comisiei consultative de specialitate drept, disciplină și culte.
7. Decizia poate fi contestată la Judecătoria Cahul, sediul Cantemir în termen de 30 de zile de la data comunicării potrivit prevederilor Codului Administrativ nr.116/2018.
[bookmark: _Hlk48229072]	
Preşedintele şedinţei                                           _______________________   
  Contrasemnat:
Secretar al  Consiliului Raional                          Ludmila ŢURCANU
Avizat la legalitate: Aliona ENACHI _________________
Specialist principal aparatul președintelui raionului
Coordonat: Dumitru MURANEVICI__________________
Vicepreședintele raionului
Elaborat: Tatiana CECHIR   ____________ 
șef direcție generală învățământ	  
Avizat: secretar al consiliului raional, Ludmila ȚURCANU
[bookmark: _GoBack]NOTĂ DE FUNDAMENTARE
privind elaborarea și aprobarea Planului managerial al Direcției Generale Învățământ Cantemir pentru anul de studii 2026-2027

      Conform art.18 din Codul educației „ Managementul sistemului de învățământ se realizează la trei niveluri: naţional, local şi instituțional” și „ Managementul calităţii este asigurat, în învățământul general, la nivel naţional - de Ministerul Educației și Cercetării; la nivel local - de organul local de specialitate în domeniul învățământului; la nivel instituţional - de managerii instituţiilor de învățământ general. 
     În anul 2025, luna martie, a fost aprobat Programul de dezvoltare a sistemului educational din raionul Cantemir pentru anii 2025-2028, care fundamentează scopul și obiectivele strategice în domeniul educational raional. Implementarea Proiectului de dezvoltare a învățământului necesită o abordare strategică și un management riguros. Succesul acestui proces depinde în mare măsură de capacitatea de a identifica, anticipa și gestiona o gamă largă de riscuri, de la cele financiare la cele sociale. Etapa cheie în Managementul implementării programului este Planificarea detaliată prin:
· stabilirea obiectivelor clare și măsurabile (definirea rezultatelor așteptate în termeni concreți, cu indicatori de performanță bine definiți); 
· elaborarea Planului anual de acțiuni detaliat (descrierea pas cu pas a activităților necesare pentru atingerea obiectivelor, inclusiv responsabilități, termene limită și resurse necesare;
· planificarea bugetară (alocarea resurselor financiare necesare pentru fiecare activitate, cu o rezervă pentru eventuale neprevăzute);
· identificarea și evaluarea riscurilor (crearea unei liste cuprinzătoare a tuturor potențialelor obstacole și evaluarea impactului acestora asupra proiectului).
     În acest context precizăm că Direcția Generală Învățământ Cantemir are responsabilitatea de a organiza, coordona și monitoriza procesul educațional în toate instituțiile de învățământ din raion. Elaborarea și aprobarea Planului managerial pentru anul de studii 2026-2027 reprezintă un pas strategic esențial pentru asigurarea calității actului educațional, implementarea obiectivelor strategice în domeniul educației și planificarea eficientă a resurselor umane și materiale.
   Planul managerial propune o structură clară de obiective, activități și indicatori de performanță, care permit monitorizarea continuă a realizării obiectivelor educaționale. Stabilirea sarcinilor va permite Direcției Generale Învățământ să planifice și să coordoneze activități concrete, să asigure formarea profesională a cadrelor didactice și să garanteze respectarea standardelor educaționale.
  	
   Se propune Consiliului raional Cantemir:
· Să aprobe Planul managerial al Direcției Generale Învățământ Cantemir pentru anul de studii 2026-2027;
· Să stabilească sarcinile Direcției Generale Învățământ pentru realizarea Planului de activitate pentru anul de studii 2026-2027, conform obiectivelor și priorităților strategic.

Adoptarea prezentului act decizional va permite Direcției Generale Învățământ Cantemir să funcționeze eficient, să planifice strategic activitățile educaționale și să asigure implementarea corespunzătoare a Planului managerial pentru anul de studii 2026-2027. 

Șefă DGÎ Cantemir                                                                         Tatiana CECHIR

